Flaux - Wikipedia, entziklopedia askea.\nFlaux (frantsesez eta ofizialki: Flaux) Okzitaniako udalerri bat da. Administratiboki Frantziako Gard departamenduan dago, Okzitania eskualdean. 2013an 326 biztanle zituen.\nNicole PEREZ (2014-2020)\n44° 01′ 14″ N, 4° 30′ 13″ E / 44.0206°N,4.5036°E / 44.0206; 4.5036Koordenatuak: 44° 01′ 14″ N, 4° 30′ 13″ E / 44.0206°N,4.5036°E / 44.0206; 4.5036\nLa Capelle-et-Masmolène, Castillon-du-Gard, Saint-Hippolyte-de-Montaigu, Saint-Siffret eta Vers-Pont-du-Gard\n2007an Flaux udalerrian erroldatutako biztanleak 314 ziren. Familiak 111 ziren, horien artean 17 pertsona bakarrekoak ziren (13 bakarrik bizi ziren gizonak eta 4 bakarrik bizi ziren emakumeak), 47 seme-alabarik gabeko familiak ziren, 34 seme-alabak dituzten bikoteak ziren eta 13 seme-alabak dituzten guraso-bakarreko familiak ziren.\n2007an 205 etxebizitza zeuden, 125 familiaren etxebizitza nagusia ziren, 68 bigarren erresidentzia ziren eta 12 hutsik zeuden. 198 etxeak ziren eta 4 apartamentuak ziren. 125 etxebizitza nagusietatik 96 bere jabearen bizilekua ziren, 24 alokairuan okupaturik zeuden eta 5 doan lagata zeuden; 1ek gela bat zuen, 2 etxek bi zituzten, 15 etxek hiru zituzten, 40 etxek lau zituzten eta 67 etxek bost zituzten. 92 etxek euren parking plaza propioa zuten azpian. 50 etxetan ibilgailu bat zegoen eta 73 etxetan bat baino gehiago zituzten.\nFlaux udalerriko biztanleria-piramidea 2009an .\n2007an lan egiteko adina zuten pertsonak 205 ziren, horien artean 144 aktiboak ziren eta 61 inaktiboak ziren. 144 pertsona aktiboetatik 121 lanean zeuden (61 gizon eta 60 emakume) eta 23 langabezian zeuden (12 gizon eta 11 emakume). 61 pertsona inaktiboetatik 27 erretiraturik zeuden, 12 ikasten zeuden eta 22 "bestelako inaktibo" gisa sailkaturik zeuden.\n2009an Flaux udalerrian 121 unitate fiskal zeuden, 307 pertsonek osaturik. Pertsona bakoitzeko diru-sarrera fiskalaren mediana urteko 15.267 euro zen.\n2007an zeuden 16 komertzioetatik, 2 bestelako produktu industrialen fabrikazioko enpresak ziren, 6 eraikuntza enpresak ziren, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 1 informazio eta komunikazio enpresa zen, 1 higiezinen enpresa zen, 3 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Flaux udalerrian 5 nekazaritza-ustiategi zeuden, 140 hektarea erabiltzen.\nSaint-Hippolyte-de-Montaigu (1,6 km)\nSaint-Victor-des-Oules (2,8 km)\nSaint-Siffret (3,1 km)\nLa Capelle-et-Masmolène (4,1 km)\nArgilliers (4,6 km)\nVallabrix (4,8 km)\nSaint-Maximin (5,2 km)\nSaint-Quentin-la-Poterie (5,7 km)\nAzken aldaketa 6 iraila 2020(e)an, 16:46(e)tan


jarduera_fisikoa Archives - Zientzia Kaiera\nJuan Ignacio Pérez Iglesias Norbaitek esango balizu gaixotasun kardiobaskular baten, minbiziaren eta kausa posible guztien eraginez hiltzeko arrisku arrunta ia erdiraino murrizten duen tratamendu bat dagoela, seguru asko, ez zenuke sinetsiko. Edo, sinetsiz gero, tratamendu hori berehala emateko eskatuko zenuke […]\nJarduera fisikoak osasunean eragiten du. Izan ere, bizitzan zehar egiten ditugun mugimenduek eragina dute gure osasun fisiko, kognitibo eta afektiboan. Baina zein da inpaktu-maila? Ariketa fisikoko esku-hartze programak erreminta baliagarriak dira eraginak neurtzeko. Esaterako, ikusi da mugitzeko arazoak dituzten pertsonek […]\nemakumeak kirola zientzia\nAna Galarraga / Elhuyar Zientzia Ikerketa ugari egin dira kirolaren eragina ezagutzeko, osasunaren ikuspegitik zein sozialetik. Hala ere, badaude aztertu gabeko ertzak, eta haietako bati erreparatu dio Nagore Martinez Merinok, bere doktorego-tesian: emakume presoak. Martinezek azaldu duenez, Jarduera Fisiko eta […]\nJuan Ignacio Pérez Iglesias Ezagutzen ditugu jarduera fisikorik ez egitearekin loturik daudela gaixotasun kroniko eta heriotza goiztiar ugari. Gero eta datu gehiagoren arabera, antzeko ondorioak ekar ditzake sedentarismoak. Duela gutxi arte, osasun egoera aztertzen zieten pertsonek beraiek ematen zuten jarduera […]\nariketa_fisikoa bideoak osasuna zientzialariak


“Finantzaketarik gabe ez dago armarik” - Bilbo - Uriola.eus\n“Finantzaketarik gabe ez dago armarik”\nMaite Txintxurreta Agirregabiria 2022-03-23 09:33\nAsteburuan Euskalduna Jauregian egin den BBVAren Akziodunen urteko Batzarraren harira, bankuak armagintzarekin dituen loturak salatu dituzte, urtero bezala, Banka Armatua izeneko ekimeneko kideek. Hala, bi pertsonak hitza hartu zuten akzionista kritikoen izenean, eta horietako bat da Jon Narváez, Bilboko Uriolaren galderak erantzun dituena. SETEM Hego Haizea elkarteko kidea da bera.\nBatzarraren barruko parte-hartze saioaz gain, KEM-MOC talde antimilitaristak ere beste ekintza bat gauzatu zuen larunbatean, bankuaren irabaziak “odolez zikinduta” daudela irudikatu guran. Hala, trajez jantzitako taldekide bik pintura gorria bota zuten beren burutik behera finantza erakundeak Kale Nagusian duen egoitzaren atean. Ekintzaileek salatu nahi izan dute BBVAk “gutxienez” 5.421 milioi euro bideratu dituela azken urteotan arma-industria finantzatzeko.\nParte hartu zenuen Akziodunen Batzarrean. Zelan joan zen?\nBanku Armatuaren kanpainakide bezala sartu nintzen beste kide batekin, Koldobi Velascorekin. Urtero sartzen gara kanpainatik batzarrera, BBVAk armagintzarekin dituen loturak salatzeko haien aurrean eta eskatzeko armagintzarekin duten politika aldatzeko edo, hobe esanda, ezabatzeko.\nBanka Armatuaren ekintza ostiralean izan zen, Euskaldunan. KEM-MOC ere kanpainaren barruan dago sartuta, eta beti laguntzen dute. Normalean egun berean egiten dute ekintza jauregiaren aurrean, bain aurten hurrengo egunean egin dute, zapatuan, BBVAren egoitzan.\nGure kasuan, batzarrera sartu ginen, beti bezala. Barruan, akzionista kritikoen boto delegazioak ordezkatzen ditugu, eta haien izenean bi adierazpen irakurtzen ditugu, parte-hartzeen txandan. Lehenik, BBVAko presidenteak azaltzen ditu izan dituzten etekin ekonomikoak eta abar. Aurtengoak oso onak izan dira haientzat, eta aipatu behar da sekulako zuriketa egiten dutela, bideo asko emititzen baitituzte etekinekin egiten duten lana azaltzen. Aurten, azpimarratu dute Ukrainara milioi bat euroko dohaintza bidali dutela. Guk, gure parte hartzean salatu dugu hori zinismo hutsa dela; izan ere, bi urtetan, 2019tik 2021era, 5.421 milioi euro bideratu dituzte armagintzara edo armagintzan diharduten konpainietara. Bada, Ukrainara milioi soil bat bideratu dute eta, hala ere, horrek espazio luzea izan zuen asanbladan. Aldiz, armagintzan duten inplikazioak ez zuen tarterik izan parte hartzeen txanda etorri zen arte.\nUkrainaren kasuan, gerra Europara etorrita, ikusgarritasun handiagoa izan ditzakete bankuek armagintzarekin duten loturak eragindako ondorioek?\nUkrainako kasua aukera izan daiteke agerian uzteko gerraren ondorioak, baina munduan gatazka asko daude. Esaterako, guk aipatu genuen bezala, Yemenen dagoen gatazkan Espainiak armak saltzen ditu, BBVAren finantzaketarekin erositako armak, hain zuzen ere. Aurten, batez ere salatu duguna da zer nolako loturak dituzten hegoaldeko mugen militarizazioarekin. Grupo Eulen, ATOS eta Accentoure bezalako enpresak kontratatzen dituzte bideokamerak jartzeko eta migratzaile eta errefuxiatuentzako disuasio sistemak ezartzeko.\nBestalde, armagintza nuklearrarekin lotura handia dute. Negozio horretan dauden zazpi enpresa finantzatu dituzte eta hori oso salagarria da, baina are gehiago, iaztik. Iaz jarri zen abian Arma Nuklearrak Debekatzeko Ituna. Beraz, orain ez da legala arma nuklearren kontua elikatzea; hórrela dio: “Debekatuta dago arma nuklearrekin edonolako egintza debekatuak gauzatzen laguntzea”.\nNoski, haien erantzuna izan zen marra gorriak oso markatuta dituztela eta ez dituztela inoiz ere zeharkatzen. Esaten dute ez dutela inbertsiorik egiten gatazkak dauden herrialdeetan. Hori ez da gezurra, baina, guk salatzen dugun bezala, gerra hemen hasten da. Hemen ekoizten dira arma horiek.\nAlor horretan inplikatutako enpresak oso ezagunak dira: Airbus, Boeing, General Dynamics, Honeywell International, Jacobs Engineering, Leonardo eta Thales.\nDena den, arma nuklearri lotutako konturik larriena da sekulako inbertsioa izan dela 2019tik 2021era arte. 5300 milioi euro izan dira, aurreko epean baino %66 gehiago.\nHorrez gain, azpimarratu genuen finantzaketarik gabe ez dagoela armarik. Badaude ikerketak esaten dutenak lau armatik hiru ez liratekeela existituko finantzaketarik gabe. Orduan, bankuak badira erantzule kontu honetan.\nBBVA mundu mailako banku garrantzitsuenetako bat izanik, zaila da horrelako praktikak argitara ateratzea?\nBai, oso zaila da. Guk 24 akzionista kritiko ordezkatzen ditugu, baina pentsatzen dugu askoz ere gehiago direla, nahiz eta agian ez daukaten ekintzaren berri. Eta, bestalde, informazioa argitara ematen dugunean, hedabide askok eskuak lotuta dituzte eta ezin dute ezagutzera eman. Hemen interes asko daude jokoan. BBVA estatu mailan banka armatuaren bigarren postuan dago. Lehenengoan Santander dago. Bada, Santander, Caixabank eta Sabadell bankuen batzar nagusietan ere izango gara, hemendik gutxira izango baitira. Eta armagintzarekin dituzten loturak salatzen jarraituko dugu.\nUrtero, martxoa heldu baino lehen, deialdi bat zabaltzen dugu, akzionista kritikoei eskatzeko haien izenean batzarretara joatea inbertsioak salatzera. Banku erraldoi horiek normalean ez dute jarrera irekia izaten, eta ez dute aldaketarik egien. Batez ere Centre Delàs d’Estudis per La Pau-k koordinatzen du, Bartzelonatik. Jordi Calvo da koordinadorea, eta berak dio banketxe txikiekin bildu ondoren, horiek beste jarrera mota bat daukatela, ta batzuekin aurrerapenak ere egin ahal izan direla. Bankuaren tamainaren arabera, jarrera aldatzen da.\nHain justu ere, bi ekintza izango ditugu datorren astean Gasteizen Jordi Calvorekin banka armatuaren inguruan hitz egiteko, hitzaldi bat eta tailer bat.\nEgoera hau salatzen jarraitzeko asmoa duzue?\nBai, bankuen jarrera aldatzen ez den bitartean, hala egin beharko dugu. Bakegintzatik proposamenak helarazi behar ditugu. Badakigu jarrera ez dutela erraz aldatuko, baina gutxienez entzun egin beharko dute mezua. Haien jaian saltzen dutenarekin ez dator bat; izan ere, izandako irabaziak ospatzen ari ziren, eta justu une horretan agian ez zitzaien oso atsegina suertatu errealitatea entzutea, hau da, nola dauden haien irabaziak odolez zikinduta.\nArmagintzarekiko inplikazioak zuritzeko joera aipatu duzu. Estrategia komunikatibo bat dago hori ezkutatzeko eta gerrarekin etekinak lortzen jarraitzeko?\nBai. Zinismoa dela esan genuen batzarrean, haien aurrean. Eta moral bikoitza. Onartezina iruditzen zaigu, zuriketa handia. Elkartasuna ez da bankuaren errealitatea. Haien errealitatea da gerraren negozioa elikatzea eta horri esker irabaziak lortzea.\nEkintzaile moduan, zigorrak jasotzeko arriskua ekar dezake armagintzaren auzia salatzeak. Esaterako, KEM-MOCeko ekintzaile biren aurkako epaiketa abiatu zen 2019an BBVAren akziodunen batzarraren atean pintura gorria burutik behera botatzeko ekintzagatik. Berriki jaso dute aldeko epaia, ekintza adierazpen askatasunaren baitan kokatzen dela dioena.\nSalaketa egitasmo honek bi zati dituela esan daiteke. Batetik, batzarraren barruan egiten duguna, zeina ezin den inondik inora hartu legez kanpokotzat, akziodun batzuen ordezkari gisa jarduten baitugu. Eta bestetik, kanpoan egiten den salaketa dago. Horrekin lotuta, badakigu mozal lege horrek zer nolako ondorioak ekarri ohi dituen. Koldobi Velascok barruan salatu zuen ostiralean BBVAren gerraren negozioa, baina 2019an kanpoko ekintza sinbolikoa egin zuenean, inorri ere minik eman gabe eta ezer ilegala egin gabe, ondorioak izan zituen oraintsu arte. Disuasio sistema bat ezartzen ari dira hala.\nZeozer gaineratuko zenuke?\nAurrezkiak horrelako bankuetara eramatean, agian geure buruari galdetu behar diogu ea koherenteak garen edo ez. Eta ez bagara koherente sentitzen, baditugu alternatibak. Guk beti sustatzen dugu banka etikoa. Gure aurrezkiak banka etikoan sartzen baditugu, ziur egon gaitezke ez direla armagintzara bideratuko. Aldiz, BBVAn baditugu, badakigu gerran erabiliko direla, zati batean behintzat.


Kanpaldi bat antolatu dute Larrun mendian | Euskal Herria | KAZETA\nAman Komunak sareak antolaturik, urriaren 13 eta 14an kanpaldia eginen da Larrungo gailurrean. Ekimenaren xede nagusia Larrunen egin asmo den plataforma turistikoa salatzea da.\nKazeta|2018/09/24 06:50|0 iruzkin Eguneratua:\nLarrungo kaskoan izanen da hitzordua.\nUrriaren 13 eta 14an Larrun mendian kanpaldi herrikoi, parte hartzaile eta autogestionatua antolatu du Aman Komunak sareak. Ekimen honen bidez mendi horretan egin nahi den plataforma turistikoa salatu nahi dute eta gisa berean, tokiko elkarteek proiektu horren kontra daramaten lana sustengatu.\nKanpaldiari hastapena emateko hitzordu nagusia urriaren 13an arratsaldeko 14.00etan ezarri dute, Larrungo gailurrean. Bertara igotzeko hartu beharreko bidea norberaren esku izanen dela jakinarazi du sareak.\nMuntaketa eta bazkariaren ondotik, egun bereko arratsaldean zehar eztabaida, animazio eta adierazpen kulturalak iragarri dituzte. Bide batez, nahi duenak bere gai edo musika tresnak eramateko proposatu dute.\nBiharamuneko goizean, Aman Komunak sareko kideen batzarra iraganen da.\nKanpaldian parte hartu nahi duen orori oihal etxea, lo zakua, esku argia, platera eta edalontzia eramateko galdegiten zaio. Antolatzaileek karpa bat, sukaldea, ostatua eta komun lehorrak segurtatuko dituztela iragarri dute.


Uberrek laster auto autonomoak probatuko ditu berriro | Gadgeten berriak\nUberrek hurrengo hilabeteetan auto proba autonomoei ekingo die\nUber eztabaidaren erdian jarraitzen du Estatu Batuetan emakumea hil zuen istripu hilgarriaren ostean. Istripu horren inguruko ikerketak aurrera jarraitzen du, eta dagoeneko badaude zantzuak istripu horren arrazoia. Hori dela eta, konpainiaren auto autonomoekin egindako probak behin-behinean gelditu dira. Uberreko zuzendari nagusiak badirudi itzulketa horretan lanean ari direla.\nHau da egunotan hitzaldi batean komentatu duena. Enpresak bere planekin jarraitu nahi duela argi uzten duten zenbait adierazpen. Ikerketak istripuaren zergatia software porrot bat izango litzatekeela adierazten duela kontuan hartuta ere, badirudi adierazpen arriskutsuak direla.\nIzan ere, Garraioaren Segurtasunerako Batzorde Nazionalak (NTSB) oraindik ez du aurretiazko txostenik eman. Aurrerago, gaur egun konpainiak debekatuta dauka Arizonan eta Kalifornian jardutea. Beraz, ez dute erraza izango nahi dituzten proba hauek egitean.\nAdierazpen hauen inguruko kritikak ez dira motelak izaten agertu. Geroztik zer lehen ikerketek adierazten dute istripu horren arrazoia Uber softwarea dela, nolabaiteko akatsak dituena, badirudi arriskutsua dela probak jada aztertzen ari direla esatea. Dena enpresaren aurka dagoela dirudienean.\nIzan ere, Esaten da laster Uberrek bere auto autonomoaren proiektuaren lizentzia gal dezakeela. Nahiz eta ez den jakin hori gertatzen amaituko den edo beste zurrumurru bat den. Baina egungo egoera ikusita, egia da ez litzatekeela sorpresa handiegia izango.\nBadirudi konpainiak bere auto autonomoekin probak berriro egitea gustatuko litzaiokeela Pittsburghen, orain arte arazorik izan ez duten gune bakarra. Beraz, ikusi beharko da laster itzulera hau iragartzen den edo Uberentzat gauzak okerrera egingo dituen.\nArtikuluaren bide osoa: Gadgeten berriak » General » Uberrek hurrengo hilabeteetan auto proba autonomoei ekingo die


Irekia Eusko Jaurlaritza - Gobierno Vasco :: Urte anitzeko diru-laguntza zuzena emango zaio Bilboko Arte Ederren Museoa Fundazioari funts artistikoetan egiten dituzten inbertsioak finantzatzeko (2012-06-19(e)ko Kointseiluan hartutako erabakia)\nUrte anitzeko diru-laguntza zuzena emango…\nErabakia, Bizkaiko Foru Aldundiarekin eta Bilboko Udalarekin lankidetza-hitzarmen bat sinatzea baimentzekoa. Helburua: Bilboko Arte Ederren Museoaren Fundazioaren arte-funtsetako inbertsioak finantzatzea, 2012-2018 epean.\nGaurko bileran Gobernu Kontseiluak Kulturako sailburuari lankidetza-hitzarmen bat izenpetzeko baimena eman dio; lankidetza-hitzarmen horren bidez urte anitzeko (2012-2018) diru-laguntza bat emango dio Bilboko Arte Ederren Museoa Fundazioari; diru-laguntza 700.000 eurokoa izango da eta funts artistikoetan egiten dituen inbertsioak finantzatzeko izango da.\nBilboko Arte Ederren Museoa Fundazioa 2000ko azaroaren 15ean sortu zuten Eusko Jaurlaritzak, Bizkaiko Foru Aldundiak eta Bilboko Udalak; fundazioak ondoko helburuak ditu, besteak beste: Bilboko Arte Ederren Museoko antzinako arteko, arte modernoko eta arte garaikideko bilduma bildu, zaindu, aztertu eta erakustea, bilduma hori aberastea, zenbait zerbitzurekin jarraitzea eta kalitate oneko zenbait jarduera sustatzea, betiere gizartea era erabakigarrian hezten eta Euskal Autonomia Erkidegoak kultura balio batzuk proiektatzen laguntzeko.\nMuseoarentzat oso garrantzitsua da artelanak eskuratzeko programarekin jarraitzea; hori dela-eta, une honetan 2012-2018 eperako beste lankidetza-hitzarmen bat egin nahi da, Museo Fundazioak artelanak eskuratzeko duen programa indartzeko. Aurreikusita dago BBVA Fundazioak ere parte har dezala programa hori finantzatzen, egun kultura Fundazio horretako nagusia baita.\nKultur fundazioei eman beharreko diru-laguntza zuzenak. (2015-07-14(e)ko Kontseiluan hartutako erabakiaren laburpena)


TALDE MOREAREN GARAIPENA GIJONEN - Lauburuke\nLauburu Ibarra Mahala taldeak 3-8 irabazi zion Asturiasko Gijón Playas taldeari Ligako bederatzigarren jardunaldiko partidan. Ibarrako taldea oso ondo aritu zen lehen zatian eta guztiz euren kontrolpean izan zuten partida bat bideratuta utzi zuen hasieratik.\nPartida oso ondo hasi zen gipuzkoarrentzat, 3. minutuan aurre hartu baitzuten markagailuan, posizio-eraso baten ondoren Martin Ibarbiak kanpotik egindako jaurtiketa batekin. Minutu bat geroago, bisitarien erasoko galera baten ostean, etxeko taldeak berdinketa lortu zuen. Dena den, 13 minuturen faltan, Iñigo Iriartek 1 eta 2koa jarri zuen markagailuan. Gol honek ez zuen erasoko planteamendu ibartarra aldatu, jokoan erritmo biziz baitzeuden. Eta, joko on horren ondorioz, lehen zatia amaitzeko 9 minuturen faltan, Aimar Zubillagak beste bat sartzen zuen sarearen hondora konbinazio ekintza bikaina burutu ondoren.\nAitor Arevaloren mutilak indartsu zeuden defentsan, eta azkar ateratzen ziren kontraerasoan baloia berreskuratzen zuten bakoitzean. Horrela, errekuperazio horietako batean, Asier Izagirrek 1 eta 4ekoa jarri zuen markagailuan, zatia bukatzeko 4 minutu falta zirela. Hala ere, talde moreak gehiago nahi zuten eta, soilik 50 segundoren faltan, Aimar Iturriotzek markagailua 1-5era igotzea lortu zuen.\nBigarren zatiaren hasierari dagokionez, asturiarra izan zen batez ere; izan ere, lehen konpasetan ibartarrak inguratu zituzten eta, ondorioz, Aitor Arévaloren mutilek lan handia egin behar izan zuten markagailuko aldea murrizteko prest agertu zen talde bati aurre egiteko.\nAurrerago, bigarren zatiko 5. minutuan eta Ibarrakoen lehen iritsieran, Iker Sanchezek 1 eta 6ra aldatu zuen markagailua, talde osoaren artean egindako jokaldi baten ondoren. Gol horrek ukituta utzi zituen etxekoak eta, 3 minutu beranduago, Álvaro Alonsoren golak bi taldeen arteko aldea gehiago handitzeko balio izan zuen.\nPartida erabakita zegoela baina talde bisitariak azken minutuetan izandako jaitsiera aprobetxatuta, bi gol sartu zituzten asturiarrek. Dena den, aurrerago, partida amaitzeko 3 minutu falta zirela, talde morea izan zen bi gol gehiago sartu zituena. Gainera, azken txistua entzun aurretik, Asier Izagirrek 3 eta 8koa jarri zuen; penalti bikoitzeko akzio bat eraginkortasunez gauzatu ondoren.\nPartida amaitzean entrenatzaileak honakoa adierazi zuen: “Lehenik eta behin, jokalariak zoriondu nahi ditut garaipenagatik. Gaur, lehen zatian, gustatzen zaidan taldea izan gara, eta oso ondo aritu gara alderdi askotan. Bigarren zatiari dagokionez, apur bat erlaxatuta atera gara baina 1 eta 6koaren ostean desiratutako baloi erritmoa izan dugu berriro, eta partida zaila aurrera ateratzea lortu dugu. Era berean, konfiantza irabazten jarraitzeko eta bi aste barru Castro Urdialesen aurka etxean jokatuko dugun partida prestatzeko, ondo etorriko zaigu txapelketarik gabeko atseden aste hau”.\nBestalde, bi aste etxetik kanpo jokatzen aritu ondoren, aipatu beharrekoa da Lauburu K.E Ibarrak Belabietan jokatu zuen partida. Alfredo Hualderen mutilak aurkaria baino gehiago izan ziren, baina ezin izan zituzten hiru puntu baliotsuak lortu eta berdinketarekin konformatu behar izan zuten (1-1). Dena den, gustura daude egindako lanarekin, eta, aste honetan, hiru jardunaldiren ondoren iritsi gabe jarraitzen duen garaipen bat lortzeko gogor borrokatuko dute.\nEra berean, gogoratu Lauburu Berazubi Fisioterapia taldeak aste honetan jokatuko duela Gipuzkoako Kopako partida. Txubelek entrenatutako mutilek ahalegin handia egingo dute Arrasateko taldea mendean hartu eta final-laurdenetara sailkatzeko.


Sagardo Eguna 2018 by egunea - Issuu\nNOAUA! GEHIGARRI BEREZIA\nSAGARDOARI GORAZARRE Sagardoak eta Usurbilek, lotura ezin estuagoa izaten segitzen dute. Urtean egun batez herriko plazan elkar gurutzatzen dira, sagardoa eta herria, zaletuak diren herritarrak eta usurbildarrontzat kuttunena den egun honetan gure artera bisitan datozenak. Jai giroan Egun batez egunerokotasuna eten eta usurbildarrentzat ezin bereziagoa den jai giroan murgiltzen da herria. Sagardoari eta honen inguruko kulturari gorazarre egiten dio. Hauek izango dira postuetako botatzaileek banatuko dituzten sagardoak.\nSagardoaren kulturari ikusgarritasuna eman nahi dio Sagardo Egunak.\nBERTAKOAK ETA KANPOKOAK EUSKAL SAGARDOA Aduna: Aburuza. Aia: Satxota Astigarraga: Bereziartua, Astarbe, Lizeaga, Petritegi. Azpeitia: AĂąota. Hernani: Iparragirre. Usurbil: Saizar. BASERRIAK Usurbil: Agerre Azpi, Aizperro, Anburu, Dranbaenea, Gorosti, Ibindox, Leitzarran.\nGIPUZKOAKO ELKARTEA Aginaga: Aginaga, Urdaira. Usurbil: Aialde Berri, Saizar, Arratzain. Zubieta: Araeta, Astiazaran. Aia: Izeta, Satxota. Astigarraga: Artola, Lizeaga, Astarbe, Bereziartua. Azpeitia: AĂąota. Donostia: Calonge. Lasarte-Oria: Otegi. Hernani: Alberro, Rufino, Goiko Lastola, Otsua-enea. Urnieta: Elutxeta, Oianume.\nBaso baten truke, hamaika sagardo dastatzeko aukera izan ohi da. Informazio iturria: Sagardo Egunaren Lagunak Elkartea.\nBOTATZAILERIK GABE, FESTARIK EZ Sagardo zaletuak asetzeko, ohi bezala, usurbildarren jai kuttuneneko ezinbesteko osagaiak dira. Haiek gabe ez dago festarik. Eta behar ditu, jai egun honek biziraungo badu. Auzolanari esker ospatzen da Usurbilgo Sagardo Eguna, eta auzolan horretan ezinbestekoak dira, plazara datozen bisitari eta sagardo zaleei harrera egin eta edalontzira edari preziatua zerbitzatzen dietenen parte hartzea. Hogeita hamazazpigarren edizio honek ere sagardo botatzaileak behar ditu. Usurbildarren jaia barru barrutik bizi eta ospatu nahi duzuen guztionâ€“ tzako hitzordua finkatu du Sagardo Egunaren Lagunak bilguneak. Goizeko 8:00etan frontoian Igandean, goizeko 8:00etan frontoira joateko deia egin dute. Ospakizun handirako egoki jantzita agertu, postuen muntaketa lanetan lagundu, zerbitzatzen ariko zareten gunea\nHogeita hamazazpigarren edizio honek ere sagardo botatzaileak behar ditu.\negokitu, eta edari preziatuari botilatik edalontzirako bidea egiten laguntzera gero! Sagardoa zerbitzatzera alegia. Postua atonduta ekin beharko zaio\nsagardoa botatzeari. Eta muntatutakoa, jaso gero. Goiz parteko sagardo festa amaieran, postuak desmuntatzen lagundu beharko da.\nFALTA DIREN HERRIKIDEAK GOGOAN Sagardo Egunez ere, elkartasun eta aldarrikapenerako tartea izango da. Usurbilen Nahi Ditugu bilguneak euskal presoen eskubideen aldeko mobilizazioa deitu du 13:00ean Mikel Laboa plazan kokatua egongo den txosnagunean. Azken urteotan egin duten moduan, giza katea egingo dute Kaxkoan barrena, euskal presoei aplikatzen zaien salbuespenezko espetxe politika bertan behera uztea eskatzeko. Gogoan izan, Olatz Lasagabasterrek,\nPatxi Urangak eta Xua haurtxoak Valentziako Picassent espetxean segiâ€“ tzen dutela preso. Sorterritik 600 bat kilometrora. Txosnagunea Ohi bezala, ez da faltako musikarik, ezta jan edanik ere. Ernai Usurbilâ€“ ek frontoi atzealdeko eremua txosnagune bilakatuko du maiatzaren 20an. Sagardo Egunez, goizetik gauera, jai giroa ziurtatua egongo da bertan.\nUsurbilen Nahi Ditugu-k euskal presoen eskubideen aldeko mobilizazioa deitu du. 13:00ean abiatuko dira, Mikel Laboatik.\n‘EUSKAL SAGARDOA’ OSTALARITZA SEKTOREAN SUSTATZEN HASI DIRA Maiatzaren 8an, Unai Agirre Euskal Sagardoa jatorri deiturako koordina– tzailea eta Guillermo Castaños enologoa Sutegin izan ziren. Ostalariei eta elkarte gastronomikoei zuzenduriko aurkezpen bat egitera hurbildu ziren. “Herriz herri ari gara tankera honetako saioak egiten”, Unai Agirrek aditzera eman zigunez. “Produktua azaldu, egiten ari garen eta egitekoak ditugun promozioak eta materialak aurkeztu eta ostalarien beharrak bildu eta dudak argitzeko”. Sutegira bertaratu ginen eta hantxe jaso genituen bi adituen adierazpenak.\n“Bi zutabe nagusi ditu jatorri deiturak: bertakotasuna eta kalitatea”\nNOAUA! Euskal Sagardoa jatorri deitura sustatzen ari zarete. Azken asteotan ostalariengana jo duzue, ezta? Unai Agirre. Jatorri deiturarekin hasi ginenean ikusi genuen merkatu ezberdinetara jo behar genuela. Denbora dezente pasa dugu saltoki linealekin eta salgune handiekin lanean. Urte hasieran ostalariekin hasi ginen lanean. Batetik, Euskal Sagar-\nEuskal Sagardoa jatorri deiturako sustatzaileek hainbat ekimen jarri dituzte martxan, tartean, formazio kutsuko ekitaldiak.\ndoa jatorri deitura zer den azaldu eta, bestetik, jatorri deiturako sagardoa ostalaritzan txertatzen has daitezen. Hainbat ekimen jarri ditugu martxan,\ntartean, formazio kutsuko dastaketak. Bide batez, Euskal Sagardoaren inguruan atera dugun materiala ere eskaintzen diegu.\n“115 SAGAR MOTA ONARTU DITUGU JATORRI DEITURAN” N. Jatorri deituradun Euskal Sagardoak zer nolako berezitasunak ditu? Unai Agirre. Bi zutabe nagusi ditu jatorri deiturak: Bertakotasuna (bertako sagarra %100ean) eta kalitatea. Eta bi ezaugarri horiek jatorri deitura denek dute.\nEuskal Sagardoak gainera baditu beste jatorri deitura batzuk ez dituzten bereizgarriak. Eta inportanteena sagarra da. 115 sagar mota onartu ditugu jatorri deituran. Zergatik? Milaka urteko produktua da sagardoa, sagar mota askorekin egin dena, eta altxor hori ez dugu\ngaldu nahi izan. Ardoaren jatorri deituretan, adibidez, lau, bost, sei edo zazpi lehengai mota erabiltzen dira. Sagardoaren jatorri deituran, 115 sagar mota baliatzeko aukera dago. Horrelako azalpenak ematen dizkiegu ostalariei.\n“KOPAN EDANDA, SAGARDOA HOBETO DASTATU DAITEKE” NOAUA! Kopan edateko edaria ere badela diozue. Guillermo Castaños. Goitik bota daiteke sagardoa. Oso ondo. Baina sagardo denak ez dira goitik bota– tzeko modukoak. Euskal Sagardoa jatorri deiturako botilak hobeto dastatu daitezke kopan edanda. N. Betiko basoan baino, ardo kopan? Guillermo Castaños. Batzuetan bai. Tragoa luzatu nahi baduzu, kopan gehiago gozatuko duzu.\nN. Ohitura hori aldatzea ez da luzatu nahi erraza izango, ezta? baduzu, kopan Unai Agirre. Sagardoa ez da gehiago zertan zerbitzatu eta berehala gozatuko trago bakar batean kontsumitu duzu” behar. Hori azken 40 urteotan era“Ez baduzu eskantziatzen, sagardo kopa ere 15 minutuko trago bat izan daiteke”, Unai Agirrek adierazi digunez. bili dugun kontsumo mota izan da. Ez baduzu eskantziatzen, sagardo kopa ere 15 minutuko trago Hozkailuez aparte, sagartxo batzuk ditugu, boleto bidezko zozketa txiki bat izan daiteke. Ez zaio txinparta atera ditugu, “Jatorri deiturako Eus- batzuk jarri ditugu martxan, Terrajoango eta oso goxo dago. Baina kal Sagardoa hemen salgai” diote- za Irekiera egin dugu... Erantzuna horretarako sagardo on bat behar nak. Eskantziadore gorriak atera polita izaten ari da. duzu. Eta ondo zerbitzatu behar da, tenperatura egokian. N. Horregatik egin duzue hozkailu propioen aldeko apustua. Unai Agirre. Inbertsio bat egin dugu eta horretan Administrazioaren laguntza jaso dugu. Guretzat oso garrantzitsua da. Tabernariak sagardoa bere hozkailu propiotik ateratzen hasten badira, beste kontu bat izango da. 9 edo 10 gradutan aterako dute eta aldea nabarituko du bezeroak.\nMARKAREN ZABALKUNDEA EGITEN NOAUA! ‘Sozializazio lana’ ez da ostatuetara mugatzen. Unai Agirre. Publizitatea egiteaz gain, produktuak merkatuan egon behar du. Hori da gure lana. Publizitateaz gain ostalariengana iritsi, merkataritza-guneetan sartu... Horretan ari gara.\nEta bide batez, Euskal Sagardoa jatorri deiturak zer nolako ezaugarriak dituen azaltzen diegu ostalariei. Nola egiten den, zer nolako araudia jarraitu behar den, zer nolako sagarrak erabili daitezkeen, zenbat sagardotegi dauden...\nGUILLERMO CASTAÑOS: “JATORRI DEITURAK BESTE MAILA BATEAN JARRI DU SAGARDOA”\nNOAUA! Zer nolako ekarpena egin dio jatorri deiturak sagardoari? Guillermo Castaños. Beste maila batean jarri du sagardoa. Orain esparru berrietara iritsi behar du. Sagardotegian ez ezik, terraza batean edo mahaian eskatu daitekeen edaria da. Kalitatezkoa. Plater ezberdinekin maridatu daiteke gainera. Ez da jaietako edari bat bakarrik. Ezaugarri propioak dituen edaria da eta tratamendu propioa behar du. Horregatik nabarmentzen dugu tenperaturarena. N. Ostalariei zuzenduriko aurkez– pen hauetan dastatze-maridatuak gidatzen dituzue. Unai Agirre. Goazen tokira goazela, saiatzen gara tokiko sagardo deitura edukitzen baina bestelakoak ere eramaten ditugu. Sagardoak zer nolako ezaugarriak dituen argitzeaz gain, sagardoa nola kontsumitu daitekeen azaltzen diegu. Baso zabalean edan\nGuillermo Castaños enologoaren esanetan, “ez da jaietako edari bat bakarrik. Ezaugarri propioak dituen edaria da eta horregatik tratamendu propioa behar du”.\ndaiteke, sagardoaren txinparta lehertuta. Baina kopan ere zerbitzatu daiteke, eskantziatu gabe, trago bakar batean edan beharrik gabe. Horretaz aparte, promozio kanpaina bat jarri dugu martxan. Euskal Sa-\ngardoa kontsumitzen duenari zozketa batzuetan parte hartzeko aukera ematen diogu. Eta Gipuzkoa mailan, Terraza Irekiera egin da Euskal Sagardoa jatorri deiturarekin.\n“BARAZKIEKIN OSO ONDO MOLDATZEN DA” NOAUA! Otorduei begira, zer nolako aukerak eskaintzen ditu sagardoak? Guillermo Castaños. Lehenbizi sagardoaren berezitasuna ezagutu behar da. Ardoaren eta garagardoaren aldean, ezberdina da sagardoa. Hori esanda, sagardoak milaka aukera eskaintzen ditu. Ardoak edo garagardoak bezalaxe. Ez dago sagardo mota bakarra.\nSagardo ezberdinak daude. Batzuk mikatzagoak, besteak garratzagoak, badira mamitsuagoak direnak... Sagardo motaren arabera aukerak mila dira. Unai Agirre. Maridajeetan zainzuriak eramaten ditugu. Jendea ez dago horretara ohituta baina sagardoa denekin ezkontzen da. Aurreko batean, Terraza Irekien aurkezpena egin genuenean, ostrak edota zainzuriak\nsaltsan atera zituzten eta denekin oso ondo ezkontzen zen. Guillermo Castaños. Barazkiekin oso ondo moldatzen da sagardoa. Beste edariekin ez da hain ondo moldatzen baina sagardoarekin bai. Ozpina duten gauzekin ere bai. N. Kontserbekin ere bai. Unai Agirre. Hori da.\nUNAI AGIRRE: “SAGARDOA 10 GRADUTAN ZERBITZATU BEHAR DA” NOAUA! Promozio lanari dagokionez, zer da ostalariei eskain– tzen zaiena? Unai Agirre. Hozkailuak atera ditugu, izotz-ontziak edo kubiterak, kopak, arbelak... Eskaintza hori dute eskura eta euren ostatuetan jartzeko aukera ematen diegu. N. Euskal Sagardoa marka sendotzeko baliogarri izango da. Unai Agirre. Produktua bera zabaltzeko modu bat ere bada. Guk dugun arazo handienetakoa zerbitzuan dugu. Ostatuetan eta tabernetan sagardoa egon badago eta jatorri deiturakoa poliki-poliki ari da bidea zabaltzen. Eta epe laburrean toki gehiagotan sartuko da kalitate handiko produktu bat delako. Baina erabilera egokia sustatu behar da. Eta hor gakoa da edariaren tenperatura. Une honetan, arazo handi bat dugu horrekin. Sagardoa beste edariekin batera sartzen da hozkailuan, garagardoarekin gehienetan. Lau gradutan ateratzen dute sagardo botila baina sagardoa 10 gradutan edan behar da. Horretarako atera ditugu hozkailu eta kubitera propioak. N. Hozkailuek eta izotz-ontziek zer nolako harrera izan dute ostalarien artean? Unai Agirre. Ona. Dena den, sagardogileen eskutik joan behar du honek. Sagardogileak baitira ostatuetara joaten direnak euren edaria banatzera. Errealitateak\n“Hozkailuak eta izotz-ontzi propioak atera ditugu ostalarientzat” “Lau gradutan ateratzen dute sagardo botila baina sagardoa 10 gradutan zerbitzatu behar da”, Unai Agirrek nabarmendu duenez.\nerakutsi digu espazio falta dutela tabernari gehienek. Beste batzuetan, ezagutza falta. Baina euren\nbeharretara moldatzeko prest gaude, eta banan bana egiten dugu eskaintza.\n“TERRAZA GARAIA” KANPAINA Euskal Sagardoa jatorri deiturak, Gipuzkoako Ostalaritza Elkarteak eta HAZI Fundazioak “Terraza garaia, Euskal Sagardo garaia” promozio kanpaina jarri dute martxan. Euskal Sagardoaren kontsumoa sustatzea helburu duen ekimen honen bitartez, Euskal Sa-\ngardoa Gipuzkoako 45 taberna eta jatetxeetako terrazetan dastatu ahal izango da. Kanpainak irauten duen bitartean, terraza hauetan Euskal Sagardoa eska– tzen dutenek bi sagardo botilako lote bat irabazteko aukera izango dute. Usurbilen, Iguarte Sagardotegia batu da ekimen honetara.\nOKA JOKOA SAGARDOETXEAN Maiatzaren 18a Museoen Nazioarteko Eguna izango da. Aurten, “Museo hiperkonektatuak: ikuspuntu berriak, publiko berriak” lemapean ospatuko da eguna. Sagardoetxeak ekimenarekin bat egingo du eta familientzako jarduera bat antolatu du: “Sagardoetxeako oka jokoa”. Eguna: Maiatzaren 18an ostirala. Ordua: 17:00etatik 18:00etara. Oharra: Aurrez erreserba egitea beharrezkoa da. 943 550 575 telefono zenbakira deituz edo posta elektroniko bidez: info@sagardoarenlurraldea.eus\nMaiatzaren 18an Astigarragako Sagardoetxea museoak familientzako jarduera bat antolatu du: “Sagardoetxeako oka jokoa”.\n‘USURBILGO HERRIKO ETXEA’ SARIAREN BIGARREN EDIZIOA JOKOAN IZANGO DA Egurrezko ontzietan egindako sagardoaren Euskal Herriko 2. Lehiaketa antolatu da, maiatzaren 20an ospatuko dugun 37. Sagardo Egunaren baitan. Txapelketan parte hartzeko epea zabalik izango da hilaren 18ra arte. Segidan dituzue Usurbilgo Herriko Etxea Sari Nagusia irabazteko lehian parte har– tzeko deialdiaren oinarriak. Iaz Urdaira nagusitu zen Iaz ospatu zen estreinako edizioa, Aginagako Urdaira Sagardotegiak irabazi zuen. Bigarren postuan sailkatu zen Tolosako Alejoenea baserria, eta hirugarren, Astigarragako Larrarte Sagardotegia. Txapelketara 21 sagardo-egile aurkeztu ziren.\nIazko edizioan Urdaira Sagardotegia nagusitu zen.\nLehiaketako oinarriak 1.- Euskal Herriko edozein sagardogilek parte har dezake, lanbide duenak edo ez, sagardotegietakoak bezala etxerako egiten duenak ere. 2.- Sagardogile bakoitzak 6 sagardo botila ekarriko ditu, denak kalitate berekoak. 3.- Botilak garbiak izango dira, ez dute\ninolako arrastorik edo etiketarik izan behar. 4.- Botilak maiatzaren 18ko 12:00ak baino lehenago Usurbilgo Alkartasuna Baserritarren Kooperatibaren egoitzan entregatuko dira. Ordutegia: astegunetan 09:00-13:00 eta 16:00-19:30 larunbatetan goizean\nsoilik. Helbidea: Atallu Industrialdea 26, Usurbil (alkartasuna@usurbil.com / 943 361114). 5.- Epaimahaiak lehen daskateta batean, azken dastaketara igaroko diren sagardoak aukeratuko ditu, gainontzekoak lehiaketatik baztertuz. Azken dastaketa horretan erabakiko da zeintzuk diren lehen sari nagusia, bigarrena eta hirugarrena eskuratuko duten sagardoak. Era berean dastaketa horretara iritsi diren sagardo guztien sailkapena egingo da. 6.- Sari banaketa azken dastaketa burutu eta jarraian egingo da. Saria eskuratzen duen sagardogilea bertan izango da, bestela hurrengoari emango zaio. 7.- Lehiaketan parte hartzen duten sagardogileek oinarri hauek onartzen dituzte. 8.- Lehiaketan bertan inolako zalan– tzarik sortuko balitz epaimahaiak berak erabakiko du egoki deritzona. 9.- Dastaketan erabili ez diren sagardo botilak antolatzaileen esku geratuko dira.\nHIRU SARI BANATUKO DIRA n Lehenengo Saria: Usurbilgo Herriko Etxea Saria diren 1.000 euro eta Sariaren Ziurtagiria. n Bigarren Saria: Alkartasuna Kooperatibaren Saria, 350 euroko txartela sagardogintza materialetan gastua egiteko eta Sariaren Ziurtagiria.\nn Hirugarren Saria: Alkartasuna Kooperatibaren Saria, 150 euroko txartela sagardogintza materialetan gastua egiteko eta Sariaren Ziurtagiria. Lehiaketaren azken dastaketa eta sari banaketa Usurbilen burutuko da, 2018ko maiatzaren 20an 12:00etan izango den 37. Sagardo Egunean,\nGoiko Plazako oholtzan. n Antolatzailea: Sagardoaren Unibertsitatea. n Laguntzaileak: Usurbilgo Udala, Alkartasuna Baserritarren Kooperatiba, Usurbilgo Sagardo Egunaren Lagunak, Gipuzkoako Sagardogileen Elkartea, Bizi Sagardoa.\nIBILGAILURIK GABEKO JAIA Gogoan izan, 37. Sagardo Eguneko jai eremua ibilgailurik gabeko herritarrena izango da maiatzaren 20an. Horregatik, kontuan izan ondoko urteroko oharrak. Batetik, egunean zehar, festa gunetik hurbilen dauden kaleak, ohikoak, autoen joan etorrirako itxita egongo dira. Autobusak San Inazioko errotondan geratuko dira Gehigarri hau inprentara bidean zela oraindik iragarria ez bazuten ere bestalde, urtero Lurraldebuseko autobus zerbitzuak Kale Nagusitik N-634 errepidera desbideratzen dira. Ho-\nnenbestez, ez dute geldialdirik egiten erdigunean. Adi beraz, aldaketarik ez bada, Donostia aldetik etorri eta Zumaiarantz doan UK09 autobus zerbitzua San Inazioko errotondan geratuko da. Gazteleku parean eta udaletxe ondoan, geldialdirik ez Usurbildik Hernanira doan autobusak berriz, geldialdi bakarra egingo du kaxkoan; aipatu errotonda horretan bertan. Aurreko urteetakoa errepikaâ€“ tzen bada, ez du geltokirik izango ez Gazteleku parean (San Inazio 3an) ezta udaletxe ondoan ere.\nAutoen joan etorrirako itxita egongo dira kaxko inguruko kaleak.\n“SAGARRONDOTIK SAGARDORA” IKASTAROA “Garbitasuna sagardoaren kalitatearen lagun. Sagardoa egurrezko ontzietan eta sagarrondoaren bizimodua” izeneko jardunaldia apirila hasieran izan eta ordutik bestelako saiorik egin ez den arren, ez da amaitu oraindik, otsailaz geroztik abian den Sagarrondotik Sagardora ikastaro praktikoa. Egutegiari erreparatuta, oraindik beste hiru saio geratzen dira. Lehenengo saioa ekainerako iragarri dute: Ekainak 2 larunbata: “Sagastien udako kimaketa, gaitzak eta izurriteak”, Aitor Etxeandiarekin.\nUztailak 14 larunbata: “Fruitu arbolen udako edo begiko txertaketa”, Josu Osarekin. Irailak 8 larunbata: “Sagarraren heldutasun analisia. Etxean sagardoa egiteko hastapenak”, Aitor Etxeandia eta Egoitz Zapiainekin. Informazio gehiago: 943 361 114 alkartasuna@usurbil.com Antolatzaileak: Alkartasuna Usurbilgo Baserritarren Kooperatiba, Sagardoaren Unibertsitatea, Sagarki, Bizi Sagardoa eta Usurbilgo Udala.\nJosu Osak fruitu arbolen udako edo begiko txertaketaz jardungo du uztailaren 14an.\nArgazkia: Iñaki Agirresarobe\nMaiatzak 20, igandea 11:30 37. Sagardo Egunaren irekiera Haimar Zubeldia eta Asier Zubiria kirolari usurbildarren eskutik. Baserrietakoa, Euskal Sagardoa jatorri deiturakoa eta Gipuzkoako Elkarteko sagardoa dastatzeko aukera. Honetaz gain, pintxo aukera zabala. n 12:00 Egurrezko Sagardoaren lehiaketa. n\nitxiera. n 18:00 “Elektro-Patxaranga”\nkaleetan zehar. n Antolatzailea: Usurbilgo Sagardo Egunaren Lagunak.


Gabonetako harrijasotzaile txapelketa irabazi du Inhar Urruzuno harrijasotzaile ondarrutarrak - Lea-Artibai eta Mutrikuko Hitza : Lea-Artibai eta Mutrikuko Hitza\nGabonetako harrijasotzaile txapelketa irabazi du Inhar Urruzuno harrijasotzaile ondarrutarrak\n2018 Gabonetako harrijasotzaile txapelketa Kirolbet saria irabazi du Inhar Urruzuno harrijasotzaile ondarrutarrak 90 jasoaldigaz (37+25+28), urrezko harrijasotzaile mailan. Haren atzetik sailkatu ziren Xabier Peñagarikano Peña 87 jasoaldigaz (35+24+28) eta Imanol Albizu Goikoetxe 82 jasoaldigaz (34+21+27), hurrenez hurren. Finala Asteasuko Usarrabi pilotalekuan jokatu zen, abenduaren 31n. Hiru finalistak antzeko mailan ailegatu ziren finalera, eta nahikoa final estua izan zen. Lanei dagokienez, finalistek hiru minutuko lanak egin behar izan zituzten 100 kiloko zilindro zaharragaz, 100 kiloko harri kubikoagaz eta 100 kiloko bolagaz. Urruzuno aurretik hasi zen, eta abantaila horri eutsi zion bukaera arte.\nInhar Urruzuno txapela soinean. Argazkia: Ibon Errazu\nTxapelketari dagokionez, zozketa bidez lanak bigarren egitea egokitu zitzaion Urruzunori; hain zuzen ere, Peña aurkari gogorrenaren atzetik. Horrek abantaila ere eman ziola dio. “Berak hasieratik tope jo zuen, eta nik bere marka askorik nekatu barik gainditu ahal nuela ikusita, indarrak azken harrirako laga nituen. Zilindroagaz bi jasoaldiko abantaila lortu nuen, eta kubikoagaz beste batekoa. Gauza arrarorik gerta ezean, txapela nirea izan zitekeela ikusi nuen bolagaz hasi orduko”. Urtea amaitzeko “sari ederra” izan dela aitortu du Urruzunok, eta agertu duenez, txapelketara oso ondo prestatuta joan zen. “Aste batzuk lehenago Euskal Herriko txapelketa nagusia jokatu nuen, baina gaixorik joan nintzen, antibiotikoak hartzen. Erretiratzekotan ere egon nintzen, baina aurrera jarraitzea erabaki nuen. Hirugarren amaitu nuen, eta Gabonetako txapelketa irabazita arantza hori kentzea lortu dut”. Jende asko batu zen frontoian, eta hori ere eskertzekoa izan zela nabarmendu du Urruzunok. “Ikusgarria izan zen zaleen erantzuna, eta horrek sekulako poza ematen du. Badirudi herri kirolek zaleak badituztela”.\nInhar Urruzuno txapelagaz. Argazkia: Ibon Errazu


Lemoizko Kultur Etxeak askotariko tailerrak prestatu ditu ikasturte honetarako - Lemoiz - Hiruka.eus\nLemoizko Kultur Etxeak askotariko tailerrak prestatu ditu ikasturte honetarako\nIker Rincon Moreno 2019-09-18 08:39\nYoga klase bat, artxiboko irudian.\nAurtengo ikasturterako ikastaro eta tailerretan izena emateko epea zabaldu du Lemoizko Udalak, irailaren 23ra arte.\nIzen-emateak Kultur Etxean egin beharko dira, irailak 23 baino lehen. Horretarako, hainbat aukera ireki dituzte arduradunek: bulegora bertaratuta, astelehenetik barikura, 16:30etik 20:00etara; 946 879 037 telefono zenbakira deituta; edo lke@lemoiz.eus helbide elektronikora idatzita.\nAskotariko eskaintza prestatu dute oraingoan, nagusi zein gaztetxoentzako, hala nola tai xia, zumba, yoga, pilates, informatika, gimnasia...\nEskaintza osoa ikusteko sakatu hemen.